**OPIS POSLOVA I PODACI O PLAĆI ZA RADNO MJESTO VATROGASAC**

Naziv radnog mjesta: VATROGASAC

Redovni radni zadatci:

* svakodnevni obilazak i pregled cijelog objekta Ustanove, trafostanice i agregata
* kontroliranje ispravnosti vatrodojavnog sustava, aparata za gašenje požara i pumpi za otpadne vode
* neposredan nadzor na pozornici i ostalim prostorima Ustanove tijekom programa s pirotehničkim i lakozapaljivim scenskim rekvizitima
* kontroliranje ulaska i izlaska osoba iz zgrade na službenoj porti, aneksu zgrade i na blagajni prodaje ulaznica i vođenje evidencije istih
* kontroliranje iznošenja i unošenja instrumenata i opreme na tehničkim ulazima Ustanove
* osiguravanje, kontrola i organizacija prilaza i smještaja osobnih i dostavnih vozila, kamionima s instrumentima, scenografijom i sl. koji se koriste parkiralištem za potrebe programa na za to predviđenim parkirnim mjestima, prema popisima koje dostavlja Programsko-tehnička služba
* čuvanje, izdavanje i primanje ključeva svih prostorija Ustanove te vođenje evidencije ključeva
* preuzimanje telefonskih poruka za sve radnike Ustanove i prosljeđivanje poziva
* davanje svih obavijesti u vezi s programom (usmeno i telefonski)
* provođenje preventivnih mjera zaštite od požara i evakuacije
* dizanje rampe na ulazu službenog parkirališta
* izvršavanje aktivnosti i radnji potrebnih za obavljanje prethodno opisanih poslova radnog mjesta.

Odgovornost i izvanredni zadatci:

* odgovara za povjerena sredstva i predmete rada te za uredno, pravodobno i točno izvršavanje radnih zadataka prema pravilima struke
* informacije koje sazna u svojem radu čuva kao poslovnu tajnu
* obavlja druge poslove i izvanredne radne zadatke po nalogu ravnatelja u okviru svoje stručne spreme i stečenog znanja
* odgovara voditelju Odjela zaštite i sigurnosti.

**PODACI O PLAĆI:**

Osnovna plaća je umnožak koeficijenta složenosti poslova radnog mjesta i osnovice za izračun plaće u visini od 608,15 €, uvećan za 0,5% za svaku navršenu godinu radnog staža.

**Koeficijent: 1,80**

**Razgovori s kandidatima održat će se u prostorijama Koncertne dvorane Vatroslava Lisinskog, a o točnom datumu i vremenu razgovora kandidati će biti obaviješteni putem maila.**